Los tresportes públicos de Londres nun son solo medios de tresporte, sinón braeros  símbolos nacionales, lo cual fai d'ellos los medios publicitarios más afamaos y reconocíos nel mundu. La red de treportes ta controlada dende Transport for London, que s'encarga de la xestión de los servicios d'autobús, taxi, metropolitana y tresbordadores. Los tresportes interurbanos (trenes y aviones) son, d'otramiente controlaos por sociedaes privaes; de les cuales la más grande y importante ye la British Airports Authority (BAA) qu'agora pertenez a la empresa española Ferrovial, la cual ta encargada en Londres de la xestión de los aeropuertos de Heathrow, Gatwick y Stansted.